stanford-oval/wikipedia huggingface dataset:
נינג'ה ישראל 2019
מדרוג

| פרק | פרק | תאריך שידור מקורי | נתוני צפייה> א. צפייה | נתוני צפייה> מס' צופים | מקור |
| --- | --- | --- | --- | --- | --- |
| 1 | מסלול המכשולים הקשה בעולם | 20 ביולי 2019 | 17.4% | 516,000 |  |
| 2 | המתמודד הענק מכולם | 21 ביולי 2019 | 21.3% | 634,000 |  |
| 3 | רם לוין חוזר | 27 ביולי 2019 | 17.7% | 553,000 |  |
| 4 | אדי בחוץ? | 28 ביולי 2019 | 21% | 617,000 |  |
| 5 | מגה נינג'ה | 3 באוגוסט 2019 | 21.3% | 595,000 |  |
| 6 | שובו של ילד הפלא | 4 באוגוסט 2019 | 18% | 453,000 |  |
| 7 | הטעות של קונסטנטין | 6 באוגוסט 2019 | 23.3% | 620,000 |  |
| 8 | השיאן חוזר! | 8 באוגוסט 2019 | 21.1% | 588,000 |  |
| 9 | הנין של בגין | 11 באוגוסט 2019 | 25.5% | 728,000 |  |
| 10 | הקפיץ האנושי | 13 באוגוסט 2019 | 24.8% | 642,000 |  |
| 11 | אדם נגד אדם | 17 באוגוסט 2019 | 19.4% | 561,000 |  |
| 12 | נקמת החנונים | 18 באוגוסט 2019 | 20.9% | 443,000 |  |
| 13 | המטפס שלא הכרתם | 20 באוגוסט 2019 | 22.1% | 607,000 |  |
| 14 | האישה שעשתה היסטוריה | 24 באוגוסט 2019 | 22.3% | 699,000 |  |
| 15 | מקצה הענקים | 25 באוגוסט 2019 | 22.2% | 574,000 |  |
| 16 | חוויה מתקנת? | 31 באוגוסט 2019 | 18.8% | 499,000 |  |
| 17 | מה קרה לספיידרמן? | 1 בספטמבר 2019 | 19.2% | 536,000 |  |
| 18 | אימת המתמודדים | 7 בספטמבר 2019 | 18.4% | 529,000 |  |
| 19 | המהפך המטורף של דימה | 8 בספטמבר 2019 | 16.3% | 432,000 |  |
| 20 | עומרי בן נתן | 14 בספטמבר 2019 | 19.9% | 553,000 |  |
| 21 | בלו נגד בלו | 15 בספטמבר 2019 | 17.9% | 481,000 |  |
| 22 | הנינג'ה שהפתיע | 19 בספטמבר 2019 | 21.2% | 555,000 |  |
| 23 | הקאמבק של קושניר | 22 בספטמבר 2019 | 19.4% | 503,000 |  |
| 24 | יובל שמלא חוזר | 23 בספטמבר 2019 | 23.4% | 612,000 |  |
| 25 | הכרטיס האחרון | 25 בספטמבר 2019 | 19.9% | 490,000 |  |
| 26 | חצי הגמר מתחיל | 22 באוקטובר 2019 | 21.9% | 571,000 |  |
| 27 | חצי הגמר השני | 24 באוקטובר 2019 | 20.6% | 575,000 |  |
| 28 | חצי הגמר: מקצה 3 | 26 באוקטובר 2019 | 25.6% | 695,000 |  |
| 29 | מקצה האלופים! | 27 באוקטובר 2019 | 20% | 549,000 |  |
| 30 | מקצה האלופים ממשיך | 28 באוקטובר 2019 | 18.6% | 518,000 |  |
| 31 | הגמר! | 2 בנובמבר 2019 | 24% | 672,000 |  |
| 32 | ההכרזה! | 3 בנובמבר 2019 | 27.8% | 813,000 |  |
| 33 | ספיישל VIP - חלק ראשון | 8 בפברואר 2020 | 19.6% | 541,000 |  |
| 34 | ספיישל VIP - חלק שני | 13 בפברואר 2020 | 11.7% | 298,000 |  |
| 35 | ספיישל VIP - המנצח הגדול! | 15 בפברואר 2020 | 15.7% | 442,000 |  |
↑  במגזר היהודי
↑  באוכלוסייה הכללית
סטרחוביצה

סטרחוביצה (בפולנית: Starachowice) היא עיר בפרובינציית שְׁוְויֶינְטוֹקְזִ'יסְקְיֶה שבפולין, על גדות נהר קמיינה (Kamienna), בה התקיימה עד השואה קהילה יהודית גדולה.
תולדות היישוב

סטרחוביצה והיישוב הסמוך וייז'בניק (Wierzbnik), שאוחד עמה, החלו כיישובים בבעלות אצולה, ובשנת 1624 הוענקו להם זכויות עיר בידי המלך זיגמונט השלישי ואזה. מהמחצית השנייה של המאה ה-19 התפתחה העיר, לאחר גילוי מרבצי ברזל בסביבתה.
יהודי סטרחוביצה

יהודים התיישבו בעיר ביתר שאת משנת 1862, עם ביטול האיסור הרשמי על ישיבת יהודים בה, ויהודי המקום נטלו חלק משמעותי בפיתוח התעשייה בעיר. בין מלחמות העולם התקיימה בעיר פעילות ציונית, שכללה הפעלת תנועות נוער ציוניות והקמת בית ספר עברי מרשת תרבות. כמו כן, פעלה בעיר אגודת ישראל. בשנים אלה נמנו בעיר 2,159 יהודים, מתוך 5,459 תושבים.
ב-9 בספטמבר 1939 נכבשה העיר בידי הגרמנים, ואלו שרפו את בית הכנסת שבעיר, וגייסו את יהודיה לעבודות כפייה. בתקופה הראשונה לכיבוש הגיעו לעיר כ-500 פליטים יהודים מלודז' ועוד כמה מאות מפומרניה.
בנובמבר 1939 מונה בעיר יודנרט, אשר נצטווה להעביר לגרמנים סכומי כופר, ולספק מדי יום מאות יהודים לעבודות כפייה. בהמשך, צוו יהודי העיר לענוד סרט זרוע עם מגן דוד.
ב-2 באפריל 1940 רוכזו יהודי העיר בגטו סגור שהוקם בה, בו התקיימו תנאי צפיפות ורעב. במאי 1941 הגיע מספר יושבי הגטו לכ-3,600 איש, והם הועסקו ברובם במפעלי התעשייה בעיר. בשנת 1942 הגיעו לגטו שבעיר פליטים יהודים נוספים מהסביבה.
ב-27 באוקטובר 1942 שולחו כ-2,000 יהודים מהגטו למחנה ההשמדה טרבלינקה, והיתר הועברו לשני מחנות עבודה שהוקמו באזור העיר. חלק מהיהודים נרצחו בשעת האקציה. שני מחנות העבודה, על כ-3,000 השוהים בהם, חוסלו מיוני 1943 ועד יולי 1944, תוך רצח יושביהם, ועריכת מצוד אחר הנמלטים מהם.
לאחר תום המלחמה, במאי 1945, שבו לעיר מספר יהודים, אך לאחר שחלקם נרצחו בידי פולנים, עזבו את המקום האחרים.
בית הקברות היהודי בסטרחוביצה.
סגור (שפות תכנות)

במדעי המחשב, סְגוֹר (באנגלית: Closure) היא פונקציה יחד עם סביבת ייחוס עבור המשתנים שאינם מקומיים בפונקציה. המינוח סְגוֹר משמש גם להגדיר תכונה של שפה, המאפשרת קיום של פונקציות סְגוֹר (או מחלקות).
סְגוֹר מאפשר לפונקציה לגשת למשתנים שהם מחוץ לטווח-ההכרה הלקסיקלי המיידי שלה. כלומר, משתנים שאינם מוגדרים בפונקציה הנוכחית, וגם אינם משתנים גלובליים. משתנים כאלה שנכרכו על ידי הסגור נקראים "upvalues". סביבת הייחוס כורכת שמות שאינם לוקליים אל המשתנים המתאימים בטווח ההכרה בזמן שבו נוצרה הפונקציה, ובכך מאריכה את משך החיים שלהם להיות לפחות כמשך החיים של פונקציית-הסְגוֹר עצמה. כאשר בקרת הזרימה נכנסת לפונקציה בשלב מאוחר יותר – כלומר, כאשר הפונקציה נקראת בפועל – ההתייחסות לשמות הללו היא התייחסות למשתנים הלא-מקומיים המקוריים שנלכדו על ידי הסְגוֹר.
היסטוריה

רעיון הסגור פותח בשנות ה-60, ומומש במלואו לראשונה בשנת 1975, כתכונה של שפת תכנות בשפה Scheme במטרה לתמוך בפונקציות ממדרגה ראשונה בעלות טווח הכרה לקסיקלי. מאז עוצבו שפות רבות כך שיתמכו בסְגוֹר. שימוש מפורש בפונקציות-סְגוֹר נקשר לרוב עם תכנות פונקציונלי ושפות תכנות כדוגמת ML או LISP. שפות תכנות אימפרטיביות מסורתיות (כגון ALGOL, פסקל או C) אינן תומכות במימוש סְגוֹר כיוון שאין בהן תמיכה בשמות שאינם מקומיים (שקיימים רק בפונקציות מקוננות או אנונימיות – מבנים שלרוב אף אינם קיימים בשפות אלה) או בפונקציות מסדר גבוה – העברת פונקציה כפרמטר לפונקציה אחרת, או החזרת פונקציה כפרמטר מפונקציה אחרת (בניגוד להעברת מצביעים לפונקציה). שפות תכנות אימפרטיביות מודרניות, הכוללות מנגנון איסוף זבל (כגון Smalltalk, שפת התכנות מונחת העצמים הראשונה, #C, ובאופן מוגבל גם Java) ושפות מפורשות או שפות סקריפטים רבות כן כוללות תמיכה בפונקציות מסדר גבוה, ולכן גם בסְגוֹר.
עצמים (אובייקטים) בתכנות מונחה-עצמים הם מבחינה מסוימת סְגוֹר, כאשר ההתייחסות אל האובייקט עצמו (לרוב, באמצעות המילים השמורות: "this", "self" או "current") הכולל את אוסף הפונקציות השייכות לאובייקט, היא הכריכה הלא-לוקלית של הסְגוֹר.
דוגמה

קטע הקוד הבא בשפת פייתון 3 מגדיר פונקציה counter עם משתנה מקומי x ופונקציה מקוננת increment, בעלת גישה ל-x, כאשר מבחינתה הוא משתנה גלובלי. הפונקציה counter מחזירה את הפונקציה increment עם התייחסות למשתנה הלא-לוקלי x.
def counter():
    x = 0
    def increment(y):
        nonlocal x
        x += y
        print(x)
    return increment

counter1_increment = counter()
counter2_increment = counter()

counter1_increment(1) # prints 1
counter1_increment(7) # prints 8
counter2_increment(1) # prints 1
counter1_increment(1) # prints 9
סרמטים

| --- | --- |

 אוכלוסייה
 (הוכחד)
 ריכוזי אוכלוסייה עיקריים
 מזרח אירופה, מרכז אסיה
 שפות
 סקיתית, שפות איראניות מזרחיות
 קבוצות אתניות קשורות
 סקיתים
הסרמטים היו עם נוודי מקורב לסקיתים שמוצאו ככל הנראה במרכז אסיה. בין המאות ה-5 לפנה"ס ועד המאה ה-4 לספירה התקיים העם באזורי הערבה הנרחבים צפונית לים הכספי ולים השחור (דרום רוסיה האירופית ואוקראינה של היום) ועד לבלקנים המזרחיים. הסרמטים דיברו סקיתית – שפה ממשפחת השפות המזרח איראניות.
במאה ה-6 לפנה"ס החלו את הגירתם מערבה ועד למאה ה-2 לפנה"ס השתלטו על שטחי הסקיתים והכפיפו אותם למרותם. הסרמטים סגדו לאל השמש לו נהגו להקריב את סוסיהם ונודעו גם בקיומן של נשים לוחמות בצבאם, נשים שככל הנראה שימשו השראה לאגדת האמזונות. ממצא זה מתבסס על קברי נשים חמושות שנמצאו בדרום אוקראינה וברוסיה. לפי הארכאולוג דייוויד אנתוני כ-20% מקברי הלוחמים הסקיתיים-סרמטיים שנמצאו באזור הדון והוולגה התחתית הכילו נשים לבושות בבגדי קרב זהים לאלו שלבשו הלוחמים.
סביב המאה ה-1 לספירה החלו הסרמטים בפשיטות על האימפריה הרומית כשהם משתפים פעולה עם שבטים גרמאניים. במאה ה-3 החלה להיחלש אחיזתם בשטחי הערבה בשל מאבק עם שבטים גותים. בעקבות הפלישה ההונית מהמזרח במאה ה-4 לספירה נדחקו הסרמטים כמו הגרמאנים מערבה, כשהם מתיישבים בשטחי האימפריה הרומית המערבית הנחלשת ונטמעים תוך זמן קצר באוכלוסייה המקומית.
עם מקורב לסרמטים, האלאנים, שרד באזור מבודד בצפון קווקז, קבוצה אתנית זו קיימת היום באותו אזור ומתקראת בשם "אוסטים". הסרמטים נטמעו בסופו של דבר באוכלוסייה הפרוטו-סלבית של מזרח אירופה והפסיקו להתקיים כקבוצה אתנית מופרדת. 
מרבית המידע על הסרמטים מגיע ממקורות יוניים ורומיים. במקורות אלה מתוארים הסרמטים כבעלי מראה נורדי, שיער ארוך, בלונדיני או אדמוני והם בעלי זקנים. לפי טקיטוס הסרמטים נהגו ללבוש גלימות ארוכות משתפלות בסגנון פרסי.
במאה ה-4, בעקבות ניצחונם של הרומאים על השבטים הגותיים שהתמרדו כנגד הסרמטים, גייס קונסטנטינוס רבים מהם לצבאו. ההונים שפלשו במאות ה-4 וה-5 לספירה השתלטו בהדרגה על שטחיהם של הסרמטים שנדחקו מערבה ונטמעו באוכלוסייה המקומית. במאה ה-6 לספירה כבר לא מוזכרים הסרמטים בתיעוד ההיסטורי.
לפי אגדה סרמטית מסוימת הגיבור מלך בשם בטראדז מצווה על אציליו להשליך את חרבו הקסומה לתוך האגם. סיפור זהה לסיפורו הידוע של המלך ארתור המצווה על סר בדיבר להשליך את החרב הקסומה אקסקליבר לתוך האגם. החוקרים סקוט ליטלטון ואן תומאס מביאים ראיות היסטוריות לקיומה של מושבה סרמטית מהמאה ה-2 לפנה"ס בברמטנקאום שבאנגליה (באזור לנקשייר) דבר המצביע על קשר אפשרי בין שני הסיפורים.
סגור אלגברי

באלגברה, הסגור האלגברי (algebraic closure) של שדה  F הוא השדה הקטן ביותר המכיל את  F, שהוא סגור אלגברית. את הסגור האלגברי אפשר לבנות על ידי שילוב של כל ההרחבות ממימד סופי של השדה המקורי. כדי לשלב בין השדות השונים כראוי, יש להפעיל את הלמה של צורן.
לכל שדה יש סגור אלגברי, שהוא יחיד עד כדי איזומורפיזם. לכן אפשר לדבר על 'הסגור האלגברי', בה"א הידיעה. הסגור האלגברי שווה לשדה עצמו רק כאשר השדה כבר סגור אלגברית. כל שדה סגור אלגברית המכיל את  F, מכיל גם את הסגור האלגברי של  F. כאשר  F שדה אינסופי הסגור האלגברי של שדה  F הוא בעל אותה עוצמה כמו של  F. לדוגמה, הסגור האלגברי של שדה המספרים הרציונליים הוא שדה המספרים האלגבריים, והסגור האלגברי של שדה המספרים הממשיים הוא שדה המספרים המרוכבים. לפי משפט של ארטין ושרייר (Schreier) מ-1927, הממד של הסגור האלגברי מעל השדה הוא 1, 2, או אינסוף.
בנוסף לבניה המופשטת של סגור אלגברי, היוצאת משדה נתון ומחזירה הרחבה שלו, אפשר להתבונן גם בסגור האלגברי היחסי. אם  F\subseteq K שני שדות, אז הסגור האלגברי של  F ב-  K (או: הסגור האלגברי היחסי) הוא אוסף האיברים של  K שהם אלגבריים מעל  F.
ראו גם

שדה סגור אלגברית
שדה סדור שלם
סגור שלם (integral closure)
סי. סי. קאץ'

| --- | --- |

 לידה:  31 ביולי 1964 (בת 60) אוס, הולנד
 שם לידה:  קרוליין קתרין מולר
 שם במה:  C. C. Catch 
 מוקד פעילות:  ממלכת ארצות השפלה, גרמניה 
 תקופת הפעילות:  מ-1983
 עיסוק:  זמרת
 סוגה:  פופ • סינת'-פופ • יורו דיסקו
 שפה מועדפת:  הולנדית, אנגלית, גרמנית 
 כלי נגינה:  קול
 חברת תקליטים:  הנסה (אנ')
 פרסים והוקרה:  RSH-Gold
 www.cccatch.de
 פרופיל ב-IMDb
 
קרוליין קתרין מולר (באנגלית: Caroline Catherine Müller; נולדה ב-31 ביולי 1964) הידועה בשם הבמה סי. סי. קאץ', היא זמרת פופ גרמנייה ילידת הולנד, הידועה גם בזכות שיתוף הפעולה שלה עם דיטר בוהלן בשנות השמונים.
ביוגרפיה

סי. סי. קאץ' נולדה בהולנד, לאב גרמני ואם הולנדית ועברה לגרמניה בסוף שנות השבעים עם משפחתה. היא זכתה לתמיכה מהוריה כבר מגיל צעיר, כאשר עודדו אותה לפרוץ לעולם המוזיקה. אבא שלה היה על תקן המנהל שלה לאורך הקריירה שלה.
מגיל צעיר השתתפה סי. סי. קאץ' בתחרויות שירה וכישרונות למיניהן, במטרה להמשיך ולפתח את הקריירה המוזיקלית שלה. כמו כן, היא הייתה חברה בלהקת הבנות Optimal, שהורכבה מארבע בנות. מאוחר יותר, המשיכה בקריירת סולו מצליחה.
ביוגרפיה > תחילת הקריירה

סי. סי. קאץ' התגלתה על ידי דיטר בוהלן (חבר בצמד מודרן טוקינג) באחת מהופעותיה בהמבורג. בוהלן החתים אותה על חוזה הקלטות ב-BMG, תוך שעזרה לה למנף את קריירת הסולו שלה. בהמשך, השניים אימצו עבור קאץ' את שם הבמה C. C. Catch. שתי האותיות C נלקחו משמה הפרטי ומשמה האמצעי, תוך שה-"Catch" התווסף לפי בחירתם. בקיץ 1985 הוציאה קאץ' את סינגל הבכורה שלה "I Can Lose My Heart Tonight". השיר הפך ללהיט ונכנס לטופ עשרים בכמה מצעדי פזמונים במדינות כמו גרמניה, שווייץ וביבשת אירופה.
קאץ' זכתה להצלחה גם בישראל, והופיעה באולם הסינרמה בתל אביב, ב-11 בנובמבר 1986, כמופע הפתיחה הרשמי לאחר שיפוץ האולם.
בוהלן וקאץ' עבדו יחד עד 1989 והספיקו להוציא יחד 12 סינגלים וארבעה אלבומי אולפן בסך הכול. שמונה מאותם הסינגלים נכנסו לטופ עשרים במצעדים רבים, תוך שחלקם הפכו ללהיטים בינלאומיים, בעוד אלבומי האולפן זכו להצלחה גם כן, כאשר נכנסו למצעדי אלבומים וקיבלו תארים במדינות שונות. בשנת 1989, כתוצאה מכמיהתה של קאץ' להוציא שירים יותר אישיים, היא ובוהלן הפסיקו את שיתוף הפעולה שהיה ביניהם ונפרדו לקריירה עצמאית. עם זאת, היא הייתה צריכה להיאבק מבחינה משפטית על הזכות להמשיך להשתמש בשם הבמה שלה.
מתוך אלבומה הרביעי, "Big Time" יצא כסינגל בשנת 1989, והגיע בשיאו למקום ה-26 במצעד השירים שבגרמניה. במהלך אותה התקופה, הוציאה את הסינגל "Baby I Need Your Love", ביחד עם אלבום אוסף נלווה.
בתוכנית טלוויזיה ששודרה בערב השנה החדשה בספרד, פגשה קאץ' את סיימון נאפייר בל (לשעבר המנהל של ג'ורג' מייקל ושל וואם!). זמן קצר לאחר מכן, בל הפך למנהל שלה והחתים אותה על חוזה הקלטות בחברת התקליטים פוליגרם, אשר נחשבת לחברת הבת של מטרונום. אלבומה הראשון (והיחיד) שיצא על ידי חברת התקליטים, Hear What I Say, יצא בסוף 1989 והיה האלבום האחרון של קאץ'. האלבום הופק על ידי אנדי טיילור (לשעבר חבר בדוראן דוראן), דייב קלייטון (שעבד עם ג'ורג 'מייקל ו-U2), וג'ו דוורניאק. שבעה מהשירים נכתבו על ידה, בפעם הראשונה. האלבום שלה נמכר בהרבה משני אלבומיה הקודמים, Big Fun ו-Diamonds והוכיח את יכולותיה כאמנית העובדת בתנאים שלה.
ביוגרפיה > הפסקה

לאחר שהוציאה את אלבומה החמישי, נפרדה סי. סי. קאץ' מחברת התקליטים מטרונום בתנאים טובים, כדי לקחת פסק זמן מתעשיית המוזיקה. במהלך תקופה זו היא התמקדה ברוחניות שלה, בתרגול יוגה ובתרגול של מדיטציה; היא גם התחילה לכתוב שירים משל עצמה.
ביוגרפיה > המשך הקריירה

בתחילת שנות התשעים, סי. סי. קאץ' עבדה על פרויקט עם פיטר גבריאל, במסגרתו יצא השיר "Harmonix". השיר נכלל באלבום של ג'אם ניישן, Way Down Below Buffalo Hel. בשנת 1998 היא חזרה לגרמניה, הוציאה את הסינגל "Megamix '98" והופיעה בתוכנית הטלוויזיה "Top of the Pops".
בשנת 2003, הסינגל שלה "Shake Your Head" הגיע למקום ה-12 במצעד השירים שבספרד, תוך שהפך ללהיט בדרום אירופה. בשנת 2004, סי. סי. קאץ' השתתפה במופע ה-"ProSieben Comeback - Die Big Chance". באותה השנה היא הופיעה בסיבוב ההופעות האמריקאי של מודרן טוקינג.
בספטמבר 2010, יצא הסינגל "Unborn Love". השיר יצא בשיתוף עם המפיק המוזיקלי הספרדי חואן מרטינז וזכה להצלחה. בשנת 2015, הופיעה סי. סי. קאץ' בארצות הברית, כולל לוס אנג'לס, דאלאס ושיקגו. לאחר מכן, הופיעה בטורונטו, קנדה ובהמשך קיימה הופעות בדרום אמריקה. (ארגנטינה, פרו, צ'ילה, ברזיל ובוליביה)
דיסקוגרפיה > אלבומי אולפן

1986: Catch the Catch
1986: Welcome to the Heartbreak Hotel
1987: Like a Hurricane
1988: Big Fun
1989: Hear What I Say
דיסקוגרפיה > אלבומי אוסף

1988: Diamonds: Her Greatest Hits
1990: Super 20
1991: Backseat of Your Cadillac
1994: Super Disco Hits
1998: Best of '98
2000: Heartbreak Hotel
2000: Best of C. C. Catch
2003: In the Mix
2005: Catch the Hits
2005: The 80's Album
2006: Maxi Hit Sensation-Nonstop DJ
2007: Ultimate C. C. Catch
2011: 25th Anniversary Box (5CD)
הערות שוליים

1 2 3 4 5  "Allmusic: C.C. Catch (Biography)". AllMusic. נבדק ב-16 ביוני 2014. {{cite web}}:  (עזרה)
1 2  "Stern.de: C.C. Catch". Stern (בגרמנית). 18 ביוני 2001. נבדק ב-11 באוגוסט 2013. {{cite web}}:  (עזרה)
↑  "Flotter vierer" (בגרמנית). Düsseldorfer EXPRESS. 1984. נבדק ב-20 באפריל 2013. {{cite web}}:  (עזרה)
↑  "Die Ultimative Optimal Homepage" (בגרמנית). optimal.oyla14.de. נבדק ב-16 ביוני 2014. {{cite web}}:  (עזרה)
↑  "Hitparade.ch: C.C. Catch (I Can Lose My Heart Tonight)". Schweizer Hitparade. נבדק ב-16 ביוני 2014. {{cite web}}:  (עזרה)
↑  יוסי חרסונסקי, צילום: שמואל רחמני, אמש בבידור - בחירה גרועה, מעריב, 12 בנובמבר 1986
סי.סי. קטש להופעות בסינרמה, חדשות, 22 באוקטובר 1986
↑  "Charts.de: C.C. Catch (Discography)". Charts.de. נבדק ב-16 ביוני 2014. {{cite web}}:  (עזרה)
↑  "Charts.de: C.C. Catch (Big Time)". Charts.de. נבדק ב-16 ביוני 2014. {{cite web}}:  (עזרה)
| סי>  סי. קאץ' |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Catch the Catch • Welcome to the Heartbreak Hotel • Like a Hurricane • Big Fun • Hear What I Say |  |
| אלבומים אחרים | Diamonds: Her Greatest Hits • Best of '98 |  |
| ערכים קשורים | Modern Talking |  |
| סי>  סי. קאץ' – סינגלים |
| --- | --- | --- |
| Catch the Catch | "I Can Lose My Heart Tonight" • "'Cause You Are Young" • "Strangers by Night" |  |
| Welcome to the Heartbreak Hotel | "Heartbreak Hotel" • "Heaven and Hell" |  |
| Like a Hurricane | "Are You Man Enough" • "Soul Survivor" • "Good Guys Only Win in Movies" |  |
| Big Fun | "Backseat of Your Cadillac" • "Summer Kisses" • "Nothing but a Heartache" • "Baby I Need Your Love" |  |
| סינגלים אחרים | "House of Mystic Lights" • "Shake Your Head" • "Unborn Love" |  |
| --- | --- |
בקרת זהויות :  BNE: XX1327866  BnF: cb13994270p (data)  GND: 134633733  ISNI: 0000 0003 6766 2116  MusicBrainz: 4434b7dd-0bc6-4d01-952a-f60a60e464d0  NKC: xx0028459  VIAF: 233330419   WorldCat (עם VIAF): 233330419 
סי. סי. קאץ' בשנת 2002
סי. סי. קאץ' בשנת 2002.
סילונית (מכשיר דנטלי)

סילונית
סילונית, (נקראת גם סילון מים דנטלי, מַשְׁטֵף פה) היא מכשיר טיפול שיניים ביתי המשתמש בזרם של מים פועמים בלחץ גבוה, שנועד להסיר רובד שיניים (פלאק) ושאריות מזון בין השיניים ומתחת לקו החניכיים. מאמינים כי שימוש קבוע במכשיר משפר את בריאות החניכיים. המכשיר עשוי גם לספק ניקוי קל יותר עבור סמכים והשתלת שיניים. עם זאת, כדי לאשש הסרה של רובד ביופילם ואת יעילותה עבור מטופלים עם צרכים מיוחדים של בריאות הפה או בריאות כללית, דרוש מחקר נוסף.
היסטוריה

הסילונית הראשונה פותחה בשנות ה־50 על ידי ד"ר ק.ד. מאטסון, אשר רשם פטנט על ההמצאה ב-1955. ההמצאה של ד"ר מאטסון נועדה לנקות את השיניים והחניכיים לאחר הארוחות כחלופה לשימוש במזרקים. הוא חוּבּר ישירות לברז של כיור והציג שסתום מכני לשליטה בלחץ המים.
מאוחר יותר, ב־1962, המציאו רופא השיניים ג'רלד מויר והמהנדס ג'ון מאטינגלי את מוצר הווטרפיק (Waterpik). הווטרפיק כלל מאגר מובנה ומנוע לשאיבת מים והוצאתם מהקצה בפּוּלסים קבועים. מוצר זה קיים עד היום.
יעילות

יעילות משטפי הפה נבדקה במספר מחקרים מדעיים שעסקו בתחזוקת חניכיים בריאות, תוך כדי דלקת חניכיים, סוכרת, הימצאות מכשירים אורתודונטיים ושיניים חליפיות כגון כתרים ושתלים.
בעוד ניתוח יעילות של משטפי הפה, משנת 2008 הגיע למסקנה כי "שגרת השימוש במשטפי הפה לא נשענת על ראיות מדעיות", מספר מחקרים הראו כי משטפי הפה יעילים לצורך הפחתת דימום, דלקת חניכיים, והסרת רובד. בנוסף, מחקר שנערך באוניברסיטת דרום קליפורניה מצא שטיפול בן שלוש שניות בשטף מים (1,200 פולסים לדקה) בלחץ בינוני (70 psi) הסיר 99.9% מרובד החיידקים באזורים המטופלים.
שימושים אחרים

משטפי פה שימשו גם להסרת טונסילוליטים ("אבני שקדים") אצל הסובלים מהם.
הערות שוליים

↑  Ng, Ethan; Lim, Lum Peng (2019-06-01). "An Overview of Different Interdental Cleaning Aids and Their Effectiveness". Dentistry Journal. 7 (2): 6. Oral Irrigators. doi:10.3390/dj7020056. ISSN 2304-6767. PMC 6630384. PMID 31159354.
1 2  Jahn, Carol A. (2010). "The dental water jet: a historical review of the literature". Journal of Dental Hygiene. 84 (3): 114–120. ISSN 1553-0205. PMID 20579423.
↑  "The Complete History of Oral Irrigation (Water Flossing) | Instafloss". 10 באוגוסט 2021. {{cite web}}:  (עזרה)
↑  Dulken, Stephen van (2004). American Inventions: A History of Curious, Extraordinary, and Just Plain Useful Patents (באנגלית). NYU Press. pp. 98, 99. ISBN 978-0-8147-8813-4.
↑  "About Water Pik, Inc". Water Pik, Inc.
↑  Sharma, N; Lyle, D; Qaqish, J; Galustians, J; Schuller, R (2008). "Effect of a dental water jet with orthodontic tip on plaque and bleeding in adolescent patients with fixed orthodontic appliances". American Journal of Orthodontics and Dentofacial Orthopedics. 133 (4): 565–71, quiz 628.e1–2. doi:10.1016/j.ajodo.2007.12.008. PMID 18405821.
↑  Berchier, C. E.; Slot, D. E.; Haps, S.; Van der Weijden, G. A. (בנובמבר 2008). "The efficacy of dental floss in addition to a toothbrush on plaque and parameters of gingival inflammation: a systematic review". International Journal of Dental Hygiene. 6 (4): 265–279. doi:10.1111/j.1601-5037.2008.00336.x. PMID 19138178. {{cite journal}}:  (עזרה)
↑  Barnes, Caren M.; Russell, Carl M.; Reinhardt, Richard A.; Payne, Jeffrey B.; Lyle, Deborah M. (2005). "Comparison of irrigation to floss as an adjunct to tooth brushing: effect on bleeding, gingivitis, and supragingival plaque". The Journal of Clinical Dentistry. 16 (3): 71–77. PMID 16305005.
↑  Rosema, Nanning A. M.; Hennequin-Hoenderdos, Nienke L.; Berchier, Claire E.; Slot, Dagmar E.; Lyle, Deborah M.; van der Weijden, Godefridus A. (בינואר 2011). "The effect of different interdental cleaning devices on gingival bleeding". Journal of the International Academy of Periodontology. 13 (1): 2–10. PMID 21387981. {{cite journal}}:  (עזרה)
↑  Gorur, A; Lyle, DM; Schaudinn, C; Costerton, JW (2009). "Biofilm removal with a dental water jet". Compendium of Continuing Education in Dentistry. 30 Spec No 1: 1–6. PMID 19385349.
↑  "Benefits of water flossing". Oralglow.com. אורכב מ-המקור ב-2017-12-29. נבדק ב-2017-08-04.
↑  Svoboda, Elizabeth (31 באוגוסט 2009). "In Tonsils, a Problem the Size of a Pea". The New York Times. נבדק ב-8 בינואר 2011. {{cite news}}:  (עזרה)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סילוק (משפט עברי)

.
סילוק הוא מונח במשפט העברי שמשמעותו מעין מעשה קנייני המביא לביטול בעלות ותביעה משפטית. מעשי קניין בסוגה זו הם: הפקר, ייאוש, ומחילה.
מהות הקניין

קניין הסילוק נעשה על ידי כך שהאדם העתיד לקבל נכסים כל שהם, מסלק את עצמו מלזכות בחפץ. אחת מהדוגמאות הנפוצות הוא בעל הכותב לאשתו בעודה ארוסה, שלא יזכה בנכסי מלוג שלה ומפירותיהם הזכאים לו על פי תקנת חכמים.
הרשב"א מבהיר, כי יורש אינו יכול לסלק את עצמו מדיני הירושה, שכן הסילוק תקף רק אם הוא התבצע עוד לפני שהקונה זכה בכח לזכות בנכסים, אבל במקרה של היורש, זכותו של היורש בכוח כבר תקפה משעה שנולד, והירושה בפועל היא מכוח זכות הירושה שלו.
סילוק מדבר שלא בעולם

לפי שיטת הרמב"ן, יכול אדם לסלק את עצמו גם מנכסים הנחשבים כ"דברים שלא באו לעולם" מכיוון שהאשה עדיין לא זכתה בהם, ולכן בעל יכול לסלק את עצמו מנכסי אשתו, גם מנכסים שעדיין לא נפלו לרשותה. הוא  מביא את דברי הירושלמי המסתפק בדבר, ואת דבריו של רבי זעירא המשיב כי ”ויש אדם מתנה על דבר שאינו ברשותו”. לפי הסבר הרמב"ן, ניתן לסלק את עצמו מדבר שלא בעולם, אלא שלפי שיטת רבי זעירא, לאדם יש כח זכייה הנקרא "ידו כידה" המזכה אותו גם בנכסים שעדיין לא באו לרשותו, ולכן אין הוא יכול לסלק את עצמו. לעומת זאת, הרשב"א סבור שמשמעות דברי הירושלמי היא שאין אדם יכול לסלק את עצמו מדבר שלא בא לעולם.
מהות הסילוק

רבי אלחנן וסרמן חוקר, האם הסילוק הוא מהכוח הנותן לו לאדם זכות לקנות, או מהנכסים עצמם. לפי זה הוא מסביר, שהרמב"ן והרשב"א הסבורים שיורש אינו יכול לסלק את עצמו מנכסים כיון שכבר יש לו את כוח הזכייה, סבורים כצד הראשון, אבל הרמב"ם נותן טעם אחר, ומסביר שנאמר ביורש "חוקת משפט" האומר כי לא ניתן לסלק את עצמו מדין זה, ומכאן שהרמב"ם סובר כצד השני, שהסילוק הוא מהנכסים.
מהות הסילוק > סילוק מחלק מהנכסים

הרמב"ם פוסק כי ניתן לסלק את עצמו מחלק מהנכסים, ומכאן מוכיח הרב וסרמן, שהסילוק הוא מהנכסים עצמם, ולא מדין ה"נכסי מלוג" של הבעל, שלו היה הדבר סילוק מכח הבעל, לא היה יכול לסלק את עצמו לחצאין.
מהות הסילוק > סילוק בעודה ארוסה או בעודה נשואה

בכך הוא מסביר גם את ספקו של הירושלמי, המסתפק האם אדם יכול לסלק את עצמו מנכסים שיקבל לאחר הנישואין. אם הירושלמי הוא על נידון של אשה ארוסה, יש להוכיח מדבריו שהסילוק הוא מהנכסים עצמם, שלו היה הסילוק מדיני הבעל, לא שייך לומר שהיא תחול רק על נכסים שבאו לעולם. ואם הספק בירושלמי מדובר לאחר הנישואין, יש לומר שבזה עצמו הסתפק הירושלמי, האם הסילוק הוא מהנכסים עצמם או מדיני הבעל.
הערות שוליים

↑  תלמוד בבלי, מסכת כתובות, דף פ"ג, עמוד א'.
↑  לשון הרשב"א שם: דלא דמי לירושת האב, דהתם ראויה לו משעה שנולד, וממה שראוי לו אין אדם מסתלק ממנו אלא במכר או במתנה.
↑  שם.
↑  בקובץ שיעורים על כתובות שם.
סגי איתן

אין תמונה חופשית
סגי איתן (נולדה ב-21 בינואר 1954) היא מנהלת ישראלית שכיהנה כמנכ"לית חברת נכסים ובניין בשנים 2004–2019.
ביוגרפיה

איתן גדלה במושב גאולים בת למשפחה מרובת ילדים להורים שעלו מתימן. למדה בתיכון ממלכתי-דתי בר-אילן בנתניה במגמה ריאלית והייתה פעילה בתנועת בני עקיבא. לאחר הלימודים ביצעה שירות לאומי כמורה בבית ספר יסודי בשכונה ד' בבאר שבע.
איתן למדה ראיית חשבון וכלכלה באוניברסיטת בר-אילן ובשנתה השלישית החלה לעבוד במשרד סומך חייקין, ביצעה סטאז' במשרד ולאחר מכן שימשה מנהלת תיקי לקוחות בהן חברת אזורים. לאחר חמש שנים עברה לעבוד בחברת אזורים בה הועסקה כחשבת, סמנכ"לית כספים ומשנה למנכ"ל. באוגוסט 2004 מונתה למנכ"לית חברת הנדל"ן נכסים ובניין מקבוצת IDB.  בפברואר 2019 הודיעה על עזיבתה. היא מכהנת כדירקטורית בלתי תלויה בחברת מליסרון ודירקטורית חיצונית בחברת ג'נסל.
איתן חברה במועצה המנהלית של בנק ישראל. היא בוגרת התוכנית לניהול מתקדם בבית הספר לעסקים של אוניברסיטת הרווארד.
איתן נשואה לשמואל ואם לשלושה.
הערות שוליים

↑  גולן חזני, בלעדי לכלכליסט סגי איתן עוזבת במפתיע את נכסים ובניין לאחר 14 שנים, באתר כלכליסט, 17 בפברואר 2019
גולן חזני, רשמית - מנכ"לית נכסים ובניין סגי איתן התפטרה; אלשטיין יחליפה כממלא מקום, באתר כלכליסט, 12 במאי 2019
↑  סגי איתן באתר בנק ישראל